28)

B priede po 26 lentele įrašoma: „DUOMENŲ PERDAVIMAS 1. Visiems po 2011 m. rugpjūčio 31 d. pateiktiems duomenims taikomi suskirstymai A*3, A*10, A*21, A*38, A*64 pagal NACE 2 red. ir P*3, P*10, P*21, P*38, P*64 pagal CPA 2008, išskyrus antroje pastraipoje nurodytus atvejus. Valstybės narės, kurioms leidžiančios nukrypti nuostatos dėl duomenų perdavimo Reglamento (EB) Nr. 2223/96 15–19 lentelėms gali būti taikomos iki 2011 m. ir ilgiau, ataskaitiniams laikotarpiams iki 2007 m. taiko suskirstymus A3, A6, A17, A31, A60, P3, P6, P17, P31 ir P60, o ataskaitiniams laikotarpiams nuo 2008 m. ir vėliau – A*3, A*10, A*21, A*38, A*64, P*3, P*10, P*21, P*38 ir P*64. 2. Iki 2014 m. gruodžio 31 d. perduodant 10 lentelės duomenis taikomas NACE 2 red. suskirstymas A*10 arba šios bendros NACE 2 red. suskirstymo A*10 pozicijos: — (G, H, I ir J) vietoj (G, H, I) ir (J), — (K, L, M ir N) vietoj (K), (L) ir (M ir N), — (O, P, Q, R, S, T ir U) vietoj (O, P, Q) ir (R, S, T ir U). Nuo 2015 m. sausio 1 d. perduodant 10 lentelės duomenis taikomas NACE 2 red. suskirstymas A*10. 3. Perduodant 12 lentelės duomenis taikomas NACE 2 red. suskirstymas A*10 arba šios bendros NACE 2 red. suskirstymo A*10 pozicijos: — (G, H, I ir J) vietoj (G, H, I) ir (J), — (K, L, M ir N) vietoj (K), (L) ir (M ir N), — (O, P, Q, R, S, T ir U) vietoj (O, P ir Q) ir (R, S, T ir U). 4. Duomenis perduoti pagal IV priedo skirsnyje VEIKLOS RŪŠIŲ (A*), PRODUKTŲ (P*) IR ILGALAIKIO TURTO (PAGRINDINIO KAPITALO FORMAVIMAS) (AN) PERGRUPAVIMAS IR KODAVIMAS nurodytą suskirstymo A*38 ir A*64 atitinkamus 26a ir 44a straipsnius „Iš kurių: gyvenamųjų patalpų, kuriose gyvena jų savininkas, sąlyginė nuoma“ privaloma tik Reglamento (EB) Nr. 2223/96 B priedo 3 lentelėje nurodytiems kintamiesiems P.1, P.2, B.1g. 5. Pirmą perdavimą atliekant po 2011 m. rugpjūčio 31 d. pagal ESS 95 nacionalinių sąskaitų duomenų perdavimo programą taikant NACE 2 red. arba CPA 2008 klasifikatorius, pateikiami šių stebėjimo laikotarpių pagal ekonominės veiklos rūšis arba produktus suskirstyti duomenys: a) : 1 lentelė : 2000 m. (2000 m. 1 ketv. – ketvirtiniams duomenims) ir vėliau; b) : 3 lentelė : 2000 m. ir vėliau; c) : 10 lentelė : 2009 m.; d) : 12 lentelė : 2009 m.; e) : 20 lentelė : 2000 m. ir vėliau; f) : 22 lentelė : 2000 m. ir vėliau. Valstybės narės perduoda metinius duomenis pagal 1 lentelę kartu pirmą kartą perduodamos ketvirtinius duomenis pagal 1 lentelę už 2011 m. II ketv. ne vėliau kaip 2011 m. rugsėjo 30 d. 6. Pirmą lentelių perdavimą atliekant po 2012 m. rugpjūčio 31 d. pagal ESS 95 nacionalinių sąskaitų duomenų perdavimo programą taikant NACE 2 red. arba CPA 2008 klasifikatorius, pateikiami šių stebėjimo laikotarpių pagal ekonominės veiklos rūšis arba produktus suskirstyti duomenys: a) 1 lentelė (išskyrus kintamuosius, pateiktus dalyje „Gyventojai, užimtumas, kompensacijos darbuotojams“): — 1990 m. (1990 m. I ketv. – ketvirtiniams duomenims) ir vėliau – Belgijos, Danijos, Vokietijos, Airijos, Graikijos, Ispanijos, Prancūzijos, Italijos, Liuksemburgo, Nyderlandų, Austrijos, Portugalijos, Suomijos, Švedijos, Jungtinės Karalystės, — 1995 m. (199 m. I ketv. – ketvirtiniams duomenims) ir vėliau – Bulgarijos, Čekijos, Estijos, Kipro, Latvijos, Lietuvos, Vengrijos, Maltos, Lenkijos, Rumunijos, Slovėnijos ir Slovakijos; b) 3 lentelė (išskyrus kintamuosius, pateiktus dalyje „Užimtumas ir kompensacijos darbuotojams“): 1995 m. ir vėliau pagal A*10 ir A*38 suskirstymus; c) 10 lentelė: 2000 m. ir vėliau; d) 12 lentelė: 2000 m. ir vėliau. 7. 15, 16, 17, 18 ir 19 lentelėms atgalinių duomenų pagal NACE 2 red. ar CPA 2008 perduoti nereikalaujama.“